OpenLLM-France/wikimedia huggingface dataset:
# About Schmidt

About Schmidt (euskaraz Schmidti Buruz) 2002ko Alexander Payne estatubatuar zinema zuzendariaren drama-komedia filma bat da. Louis Begley idazlearen About Schmidt eleberrian oinarritua dago. Jack Nicholson, Hope Davis, Dermot Mulroney eta Kathy Bates aktoreek antzeztu zuten.
Filma Nebraska eta Colorado estatuetan filmatu zen.

## Argumentua

Oharra: Atal honek istorio osoa edo amaiera argitzen du.
Warren Schmidt (Jack Nicholson) bizitzako garai zail batean dagoen Omahako adindun gizona da, une berean ezusteko ugari izan baiditu. Hasteko, 66 urte bete ditu eta bizi osoan lan egin duen Woodmen of the World aseguruetxetik erretiroa hartu berri du, ondorioz ezer egin gabe eta hainbeste denbora librearekin erabat galdua sentitzen da. Bestalde, bere alaba bakarra den Jeannie, Schimdtek erabateko inozotzat duen Randall izeneko gizon batekin ezkontzera doa. Gainera, astero Afrikan bizi den Ngudu izeneko mutiko bati lagutzeko asmoz haur umezurtzei laguntza ematen dien erakunde bati diru laguntzak ematen dizkio. Hori gutxi balitz, Warrenek elkarrekin 42 urtez ezkonduak egon ondoren ezustean Helen emaztea nola hiltzen den ikusiko du. Galdua eta bakarrik sentitzen denez, Warrenek bizitzari aurre egin eta iraganean bere emaztea desleial izan zitzaiola ohartuko da. Hortaz, gertakari guzti horiek bultzarazita autokarabana batean Coloradoko Denver hirira bidaiatzea otuko zaio, bertan ospatuko den bere alabaren ezkontza geldiarazteko asmoz. Bidean, Schmidtek Nebraska aldean hainbat adiskide bitxi egingo ditu, bere barne malenkoliaren bidez, hain harrotzak zaizkion lekuetan barna hain galdua eta harrotza ez sentitzen ahaleginduko delarik, hauetan Schmidtek bere emazte hilberriaren atsebakea eta dolua, nahiz zahartzen ari denaren sentimendua eta bakardadearen pena kontsolatzen saiatuko da, jada deseroso sentitzen den mundu batean, gustura sentiarazten bere inguruko gauz nahiz jende guztia alferrikakoa eta zentzugabea dela uste baitu.

## Aktoreak

* Jack Nicholson: Warren Schmidt
* Kathy Bates: Roberta Hertzel
* Hope Davis: Jeannie Schmidt
* Dermot Mulroney: Randall Hertzel
* June Squibb: Helen Schmidt
* Howard Hesseman: Larry Hertzel
* Harry Groener: John Rusk
* Connie Ray: Vicki Rusk
* Len Cariou: Ray Nichols
* Mark Venhuizen: Duncan Hertzel
* Cheryl Hamada: Saundra
* Phil Reeves: ministroa Denverren.

## Sariak eta izendapenak
### Sariak

* Gizonezko aktore onenaren Urrezko Globo Saria - Drama: Jack Nicholson
* Gidoi onenaren Urrezko Globo Saria: Alexander Payne eta Jim Taylor

### Izendapenak

* Gizonezko aktore onenaren Oscar Saria: Jack Nicholson
* Bigarren emakumezko aktore onenaren Oscar Saria: Kathy Bates
* Gizonezko aktore onenaren BAFTA Saria: Jack Nicholson
* Urrezko Palma, Canneseko Zinemaldia: Alexander Payne
* Zuzendari onenaren Urrezko Globo Saria: Alexander Payne
* Drama filma onenaren Urrezko Globo Saria
* Bigarren emakumezko aktore onenaren Urrezko Globo Saria: Kathy Bates

## Kanpo estekak

* About Schmidt filmaren IMDBko fitxa irakurgai (Ingelesez)
* Datuak: Q179460
# About Time (2013ko filma)

About Time 2013ko Richard Curtis britainiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Tim Lakek denboran bidaia dezakeela jakingo du 21 urterekin. Porrot egin duen urte amaierako beste festa baten ondoren, Timen aitak jakinaraziko dio familiako gizon guztiek izan dutela beti denboran bidaiatzeko dohaina.

## Aktoreak

* Domhnall Gleeson: Tim Lake
** Charlie Curtis: Tim gaztea
* Rachel McAdams: Mary
* Bill Nighy: aita (James Lake)
* Tom Hollander: Harry Chapman
* Lindsay Duncan: ama (Mary Lake)
* Margot Robbie: Charlotte
* Lydia Wilson: Kit Kat (Katherine Lake)
* Richard Cordery: osaba Desmond
* Joshua McGuire: Rory
* Tom Hughes: Jimmy Kincade
* Vanessa Kirby: Joanna
* Will Merrick: Jay
* Lisa Eichhorn: Maryren ama, Jean

## Erreferentziak

* ↑ www.sansebastianfestival.com

## Kanpo estekak

* Datuak: Q4668586
# Abos

    Artikulu hau Gaskoiniako herriari buruzkoa da; beste esanahietarako, ikus «Abos (argipena)».
Abos (izen ofiziala eta frantsesezkoa; gaskoiz Abòs) Frantziako Pirinio Atlantikoak departamenduan dagoen udalerri bat da, Okzitaniako Bearno eskualdekoa.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q1058423
* Multimedia: Abos (Pyrénées-Atlantiques) / Q1058423
# Abot-Kamay na Pangarap

Abot-Kamay na Pangarap 2022az geroztik GMA Network kanalean emititzen den Filipinetako telesail bat da. Carmina Villaroel eta Jillian Ward aktoreek antzeztu zuten.

## Pertsonaiak

* Carmina Villarroel: Lyneth Santos
* Jillian Ward: Analyn Santos

## Kanpo estekak

* Datuak: Q113641585
# About Time

About Time, Pennywise talde Kaliforniarraren estudioko hirugarren diska da. Diska, 1995eko Ekainaren 13an kaleratu zuen Epitaph Records zigiluak. Honez gain, Pennywiseko hasierako formazioak grabatu zuen azken diska izan zen, Jason Thirskek, 1996ko Uztailaren 29an bere buruaz beste egin zuen eta.

## Abestien zerrenda

* Peaceful Day – 2:52
* Waste of Time – 2:18
* Perfect People – 3:04
* Every Single Day – 2:39
* Searching – 2:55
* Not Far Away – 2:52
* Freebase – 2:41
* It's What You Do with It – 2:25
* Try – 2:32
* Same Old Story – 2:42
* I Won't Have It – 2:30
* Killing Time – 2:37

## Taldekideak

* Byron McMackin - Bateria
* Fletcher Dragge - Gitarra
* Jim Lindberg - Ahotsa
* Jason Thirsk - bajua

## Kanpo estekak

* Datuak: Q544525
# Agramunt

Agramunt Kataluniako udalerria da, Urgell eskualdean eta Lleidako probintzian kokatua. 2007ko urtarrilaren 1eko erroldaren arabera 5.608 biztanle zituen. 79,65 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 2.405 | 2.520 | 2.552 | 2.679 | 2.605 | 2.964 | 3.294 | 4.445 | 4.649 | 4.803 | 4.759 | 5.608 |

## Ikus, gainera

* Lleidako udalerrien zerrenda

## Kanpo estekak

* (Katalanez) Agramunteko udalaren webgunea.
* Datuak: Q1778278
* Multimedia: Agramunt / Q1778278
# Agrafia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Agrafia (grezierazko a-, "gabe" eta grafia, "idatzi") edo Disgrafia idazteko zailtasuna da, idatzizko adierazpena antolatzeko gaitasun eza ezaugarri duen gaitza (erabat motorrak diren arazoak at utzita, zeinak logikoki, idazketan ere eragina duten). Komunikazio idatzia eragozten du eta aipatzekoa da ez duela zerikusirik gaitasun mental eta eskola aurrekariekin. Sarri gaitz afasikoekin batera agertzen da eta berezkoa edo jasotakoa izan daiteke.
Haurrek zailtasun gehiago dute idazten ikasteko orduan gaixotasunaren aurretik erabiltzen zituen kontrako zentro psikomotorrak sortu beharko baitira. Idazketaren berreziketaren bidez, idazteko ekintzan zehar abian egon behar duten mekanismo moto-kinestesiko eta mentalen ereduak berriro ere finkatu behar dira.
Ezartzen diren teknikei dagokienez, kontuan hartzekoa da eskuineko eskua erabiltzeko paziente askoren ezintasuna pairatzen duten hemiplegiaren ondorioz.

## Ikus, gainera

* Afasia
* Hatz-agnosia
* Dislexia

## Kanpo estekak

* Datuak: Q395931
# Agrammia

Agrammia Crambidae familiako tximeleta genero bat da. Bere espezie tipoa Agrammia matronalis da.

## Espezieak

| Espeziea | Irudia | Egoera |
| Agrammia iridalis | | daturik gabe |
| Agrammia matronalis | | daturik gabe |

## Kanpo estekak

* Datuak: Q4693740
# Agrarianismo

Agrarianismoa masa-mugimendu bat da, non nekazariak (nekazaritzan lan egiten duten pertsonak) aktiboki parte hartzen duen XIX. mendetik hainbat herrialdetan dauden klasearteko nekazaritza-elkarteen bidez, lurraren banaketa egokia lortzeko.
Nekazal taldeak feudalismoaren (latifundismoa, protekzionismoa eta enpresa askearen existentziarik eza) aurkako erreakzio gisa sortu ziren mendebaldeko gizartearen eremuetan. Egoera horrek nekazariari lurraren jabetza pribaturako sarbide libre eta egokia izatea eragotzi egiten zion, eta horrek berekin zekarren gizarte-tranpa bat egotea; izan ere, landa-eremua industrializatu aurreko garaian produktibitatea oso txikia zen, eta, beraz, lurraren hedadura ezinbesteko elementua zen errentagarritasun esanguratsua lortzeko.

## Kanpo estekak

* Datuak: Q492050
* Multimedia: Agrarianism / Q492050
# Agrate Brianza

Agrate Brianza Italiako udalerri bat da. Monta eta Brianzako probintzian kokatuta dago, Lombardia eskualdean. 15.547 biztanle ditu, 11,22 kilometro koadroko azaleran banatuta.

## Mugakideak

Agrate Brianzak honako udalerri hauekin egiten du muga:
Burago di Molgora Cavenago di Brianza Caponago Carugate Concorezzo Monza Vimercate Cambiago Brugherio

## Kanpo estekak

* Datuak: Q40539
* Multimedia: Agrate Brianza / Q40539
# Agrate Conturbia

Agrate Conturbia Italiako udalerri bat da. Novarako probintzian kokatuta dago, Piemonte eskualdean. 1.544 biztanle ditu, 14,54 kilometro koadroko azaleran banatuta.

## Mugakideak

Agrate Conturbiak honako udalerri hauekin egiten du muga:
Bogogno Borgo Ticino Mezzomerico Suno Gattico-Veruno $^{(en)}$ Divignano

## Kanpo estekak

* Datuak: Q22030
* Multimedia: Agrate Conturbia / Q22030
# Agramondarren eihera

Agramondarren eihera edo Heugasko eiherra Bidaxuneko hegoaldean dagoen XVII-XVIII. mendeetako errota da, Lihuri ibaia zeharkatzen duen Agramondarren zubiaren ondoan. 2003ko abuztuaren 21etik monumentu historiko izendapena du.

## Erreferentziak

* ↑ aquitaine.culture.gouv.fr. Moulin de Heugas, dit de Gramont (Bidache). .
* ↑ Mérimée, Frantziako Kultura Ministerioa. Pont ancien et Moulin de Heugas situés sur le Lihoury. .

## Kanpo estekak

* Datuak: Q27890674
* Multimedia: Moulin de Heugas / Q27890674
# Agramonteko sendategia

Agramonteko Tuberkulosiaren Aurkako Sendategia (Zaragoza, Espainia) Moncayo mendiaren magaletan, "Obispo tumbado" izeneko mendian, gaur egun itxita dagoen ospitalea zen. Eraikina hutsik eta egoera txarrean dago baina azkeneko urtetan bertan gertatzen omen diren fenomenoei esker, parapsikologiaren zaleen artean ospe handia lortu du. Eraikina, arkitektonikoki balore gabekoa, Tarazona hiritik gertu dago, balio handiko inguruan.

## Historia

Eraikina XX. mendearen hasierako da, bigarren hamarkadakoa. Espainiako Gobernuaren proiektua bertan famili aberatsentzako atseden-leku bat sortzea zen. Urte haietako turismoak lasaitasuna eta aire garbia bilatzen zuen eta irizpide horiekin 1930ean ireki zen. Espainiako Gerra Zibila amaitu arte horrela jarraitu zuen baina hau bukatu ondoren gizartearen baldintzak aldatu ziren. Aldi berean, Santa Anaren Karitateko Ahizpek eraikinaren ardura hartu zuten eta tuberkulosiaren aurkako sendategi moduan berrantolatu zuten. Gerra ondorengo urtetan tuberkulosia gaitz larria zen eta gaixoak herrietatik urrun gordetzen ziren, aire osasuntsuagoa zelako baina baita ere gaixotasuna ez zabaltzeko. Agramontekoaren kasuan gehien batean gaixoak emakumeak eta haurrak ziren. 1978ko urrian sendategia behin-betirako itxi egin zen eta eraikina abandonatu zen.

## Parapsikologia

Eraikinaren egoera eta tokia jende askorentzat inspirazio iturri izan dira. Parapsikologiaren zaleek psikofoniak grabatu dituzte eta, haien ustez, mamuak eta espiritual ikusteko oso toki apropos da. Horrekin batera satanismoaren zaleentzat oso inguru egokia omen da. Hori guztia gtxi izango balitz, sendategiaren ondoan hilerri bat dago. Horrelako informazioek tokiaren ospea zabaldu dute.

## Bibliografia

* Lorenzo Fernández Bueno: 99 lugares encantados donde pasar una noche en vela. Bartzelona: Libros Cúpula, 2014, 158-159 or.

## Erreferentziak

* ↑ Lorenzo Fernández Bueno, 158. or.

## Kanpo estekak

* (Gaztelaniaz):Parapsikologiako zaleek Youtuben jarritako bideoak.
* (Gaztelaniaz): Sendategiaren irudiak.
* Datuak: Q6119796
* Multimedia: Sanatorio Antituberculoso de Agramonte / Q6119796
# Agrako gotorlekua

Agrako Gotorlekua, Lal Qila, Agrako Gotorleku gorria edo soilik Gotorleku Gorria ere deitua (ez da Delhiko Gotorleku Gorriarekin nahastu behar), Iamuna ibaiaren mendebaldeko ibarrean dago, Indiako Uttar Pradesh estatuko Agra hirian, Taj Mahaletik 2,5 kilometro iparmendebaldera. Gotorlekua, hareharri gorriz eraikia (honegatik datorkio izena), Akbar enperadore mogoldarraren erregealdian, 1565 eta 1573 bitartean, zehatzago defini daiteke harresituriko jauregi bezala, bere barnean, jauretxe eta jauregi multzo harrigarria duelarik, Akbarren konplexutasunetik bere biloba Shah Jahanen sinpletasunerainoko arkitektura estiloekin, eta Iamuna ibaiaren urez betetzen zen lubaki sakon batez inguratua.
Multzo harrigarri honetara, "Amar Singh gate" delako atetik sartzen da, behin barrura sartu ondoren, eskumatara, "Jahangiri Mahal" delakoa dagoelarik, Akbarren erregealditik datatua dagoen jauregi bakarra. Honen ondoan, "Khas Mahal"a dago, haitzurdin zurizko gela ederra, oso modu ederrean margotutako sabaiekin, Shah Jahanen arkitekturan ohikoa zena, eta bi urrezko pabilioi, Bengalako etxetxoen bereizgarria den teilatuarekin.
1983an, UNESCOk Gizateriaren Ondare izendatu zuen.
Hau da Indiako gotorlekurik garrantzitsuena. Mogoldar Inperioko mogoldar handiak izan ziren Babur, Humaiun, Akbar, Jahangir, Shah Jahan eta Aurangzeb hemen bizi izan ziren eta bertatik gobernatu zuten. Estatuko altxorra izan zuen. Enbaxadore atzerritarrek, bidaiariek eta Indiako historian parte hartu zuten agintari gorenek bisitatu zuten.
* Moti Masjid
* Diwan-i-Am
* Jahangiri Mahal
* Diwan-i-Khas
* Anguri Bagh

## Kanpo estekak

* Datuak: Q171857
* Multimedia: Agra Fort / Q171857
# Agramondarren zubia

Agramondarren zubia, Bidaxunen (Nafarroa Beherea) dagoen XVII-XVIII. mendeetako zubia da, Lihuri ibaiaren gainean. Ziurrenik Erdi Aroko beste zubi baten ordez eraiki zen, hiru zubibegirekin. Bere gainetik Agramondarren errotaren bidea darama. 2003ko abuztuaren 21etik monumentu historiko izendapena du, ondoan dagoen errotarekin batera, Pont ancien et Moulin de Heugas situés sur le Lihoury à Bidache izenarekin.
Gaur egun oinezkoentzat egindako zubi bat da, baina 1945ra arte gurdiz igarotzea baimenduta zegoen. Bidaxunetik 1,5 kilometroko distantziara, oinezko bidea dago bertara iristeko edo, bestela D11 errepidea erabili daiteke Donapaleura gerturatzeko.

## Erreferentziak

* ↑ Mérimée, Frantziako Kultura Ministerioa. Pont ancien et Moulin de Heugas situés sur le Lihoury. .
* ↑ atlasBN-Bidache-DucheGramont.htm. (Noiz kontsultatua: 2017-10-01).
* ↑ (Frantsesez) Onvqf. «Pont de Gramont , Bidache ( Pyrénées-Atlantique 64 ) AA - ONVQF.over-blog.com» ONVQF.over-blog.com (Noiz kontsultatua: 2017-10-01).

## Kanpo estekak

* Datuak: Q12252858
* Multimedia: Pont de Gramont / Q12252858
# Akear (Homero)

Akearrak (antzinako grezieraz: Ἀχαιοί) Homeroko greziarrak kolektiboki izendatzeko erabilitako izenetako bat izan zen. Uste da terminoa hititako Ahhiyawa eta egiptoerako Ekwesh terminoetatik eratorri zela, Brontze Aroaren amaieran jada testuetan agertzen den hitza. Uste denez, aipamen honek Zibilizazio minoikoari, edo bere parteren bati, egiten dio erreferentzia.
Garai hostirkoan, terminoa erabiltzeari utzi zitzaion greziarrak izendatzeko, eta batez ere Akaia eskualde historikoari buruz hitz egiteko hasi zen gordetzen, Peloponesoaren iparraldeko eskualdea. Bertako hiri estatuek, beranduago, Akaiar Liga sortu zuten, K.a. III. eta II. mendetan zehar garrantzitsua izan zena.

## Erreferentziak

* ↑ (Ingelesez) Huxley, George Leonard. (1960). Achaeans and Hittites. Queen's University (Noiz kontsultatua: 2023-04-24).
* ↑ (Ingelesez) Güterbock, Hans G.. (1983-04-01). «The Hittites and the Aegean World: Part 1. The Ahhiyawa Problem Reconsidered» American Journal of Archaeology 87 (2): 133–138. doi:10.2307/504928. ISSN 0002-9114. (Noiz kontsultatua: 2023-04-24).

## Kanpo estekak

* Datuak: Q3514911
# Akebia quinata

Akebia bost-hostoduna (Akebia quinata) Lardizabalaceae familiako landare igokaria da, apaingarri gisa sarri landatua, hosto bereziak eta lore more ikusgarriak baititu. Jatorriz Asia ekialdeko baso epeletakoa da: Japonia (Honshu), Txina (Hubeiraino) eta Korea.
Fruituak, kolore ezberdinekoak barietatearen arabera (zuritik ubel-urdinera), irail-urrian heltzen dira. Mamia goiza eta gelatinatsua da, eta fruituaren pisuaren %17-40 bitartekoa da. Mesokarpo, mikatza, egosita jan daiteke.

## Izena

Akebia izena japonierazko izenetik dator, akebi (アケビ).
Quinata hitzak "bost zati tan" esan nahi du, segur asko hostoen itxuragatik.
Txineraz izena hau da: 木通 – mù tōng (Pinyin) edo mu tung (Wade-Giles) – "egurren zeharkatzailea". Batzuetan ere hobe La ezagutzen da: 通草 – tōng cǎo (Pinyin) edo tung tsao (Wade-Giles) – "belar zeharkatzailea".

## Etxekotzea eta merkaturatzea

Akebiaren fruituak betidanik jaso izan dira (baita ere japoniar tximuek neguan), mamia jateko eta sendagaitzat erabiltzeko, batez ere txinatar medikuntzan: diuretikoa, odolaren zirkulazioa hobetzeko, detoxikazioa eta minbizi aurkakoa.
Etxekotzea, landatutako fruitu-landare gisa, Txinan hasi zen 1950ko hamarkadan, basa barietateak jasotzean. Japonia iparraldean XXI. mende hasieran hasi zen. Txinatarrak aurrera doaz landatutako fruituak merkaturatzeko asmoarekin. Helburua da fruitu handiagoa lortzea, mamiagatik eta kolore urdinagatik saldua. Berez ireki baino aste bat lehenago biltzen dira.
* Lore emea eta 5 lore ar
* Fruitua
* Marrazkia

## Erreferentziak

* 1 2 3 4 (Ingelesez) Li, Li; Yao, Xiaohong; Zhong, Caihong; Chen, Xuzhong. (2010-01-01). «Akebia: A Potential New Fruit Crop in China» HortScience: 4–10. ISSN 0018-5345..
* 1 2 Gledhill, David (2008). "The Names of Plants". Cambridge University Press. ISBN 9780521866453 (hardback), ISBN 9780521685535 (paperback). pp 40, 324
* ↑ (Ingelesez) Iwamoto, Toshitaka. (1982). «Food and nutritional condition of free ranging Japanese monkeys on Koshima Islet during winter» Primates: 153–170. doi:10.1007/BF02381158. ISSN 0032-8332..
* ↑ Zhongyan, Wang; Caihong, Zhong; Fanwen, Bu; Difei, Peng. (2005-01-01). «Akebia - a valuable wild fruit under domestication» AGRICULTURAL SCIENCE & TECHNOLOGY.

## Kanpo estekak

* Datuak: Q1482093
* Multimedia: Akebia quinata / Q1482093
* Espezieak: Akebia quinata
# Akbar Djuraev

Akbar Djuraev (Tashkent (Uzbekistan) 1999ko urriaren 8a) pisu-jasotzaile uzbekistandarra da. Tokio 2020an urrezko domina eskuratu zuen eta Paris 2024an zilarrezkoa.

## Biografia

2018an Munduko gazte mailako txapelketatan 102 kilogramotako kategorian urrezko domina eskuratu zuen eta gazte mailako Munduko errekorra hautsi zuen. Hurrengo urtean Asiako txapelketa absolutuan, Djuraevek, oraindik gazte mailakoa izan arren, parte hartu zuen 109 kilogramotako pisuan, eta, zilarrezko domina eskuratu bazuen ere, gazte mailako Munduko errekorra ezarri zuen.

## Olinpiar Jokoak

2020ko Udako Olinpiar Jokoetan, Tokio 2020an (Tokio) urrezko domina irabazi zuen ≤109 kiloko pisuan, bi jasoalditan 430 kilo jasoz, eta tiraldi-garbiko Olinpiar Jokoetako errekorra (OE) ezarri zuen 237 kiloko jasoaldiaz; Simon Martirosian armeniarraren (zilarrezko domina) eta Artūrs Plēsnieks letoniarraren (brontzezko domina) aurretik sailkatu zen.
2021 eta 2023ko Munduko txapelketatan irabazlea izan ondoren 2024ko Olinpiar Jokoetan zilarrezko domina eskuratu zuen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | 109 kilo 237 kg OE Tiraldi-garbian. |
| 2024 | Paris Frantzia | 02 ! | 102 kilo |

## Nazioarteko gainerako emaitzak

Munduko txapelketak :
| Urtea | Lekua | Domina | Proba |
| 2021 | Taxkent Uzbekistan | 01 ! | 109 kilo |
| 2023 | Riad Saudi Arabia | 01 ! | 109 kilo |
| Asiako txapelketak ||||
| Urtea | Lekua | Domina | Proba |
| 2019 | Ningbo Txina | 02 ! | 109 kilo |
| 2020 | Taxkent Uzbekistan | 02 ! | 109 kilo |
| 2023 | Jinju Hego Korea | 03 ! | 109 kilo |
| 2024 | Taxkent Uzbekistan | 01 ! | 102 kilo |

## Erreferentziak

* ↑ «Akbar Djuraev» olympedia.org (Ingelesez)
* ↑ «Akbar Djuraev» olympics.com (Gaztelaniaz)
* ↑ Emaitzak 2020 olympedia.org (Ingelesez)

## Kanpo estekak

* Datuak: Q60286768
* Multimedia: Akbar Djuraev / Q60286768
# Akdalaita

Akdalaita oxido motako minerala da.

## Ezaugarriak

Akdalaita oxido mineralaren formula kimikoa hau da: ${\ce {5Al2O3 * H2O}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 7 - 7,5 da.

## Erreferentziak

* 1 2 (Ingelesez) «Akdalaite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3607314
* Multimedia: Akdalaite / Q3607314
# Akelarre (1984ko filma)

    Artikulu hau 1984ko filmari buruzkoa da; beste esanahietarako, ikus «Akelarre (argipen)».
Akelarre 1984 urtean eginiko euskal filma da. Pedro Oleak Euskal Herriko Aro Modernoko istorioa kontatzen du.
1984ko martxoaren 8an estreinatu zen nahiz eta lehen (otsailean) Berlinalen aurkeztu, non Urrezko Hartzarako hautagaia zen.

## Sinopsia

Oharra: Atal honek istorio osoa edo amaiera argitzen du.
XVI. mende bukaerako Nafarroako herri txiki bat feudalismo egoera anker bat pairatu beharrean dago. Garazi (Silvia Munt), sorgina zelako erretako emakume baten biloba, amodiozko triangelu batean dago: Iñigo, On Fermin Anduezakoa herriko jauntxoaren semea utzi eta Unai baserritarrarekin harremanetan hasten da. Egoera jasanezin honetan, jauntxoek Inkisizioaren laguntza eskatzen dute.
Filma egiazko sorgin ehiza batean oinarritzen da, Nafarroako Araitz bailaran gertatua 1595. urtean. Pelikula grabatu ere bertan grabatu zuten.

## Pertsonaiak

* Sílvia Munt: Garazi
* José Luis López Vázquez: Inkisidorea
* Mary Carrillo: Amunia
* Walter Vidarte: On Fermin Anduezakoa
* Patxi Biskert: Unai
* Iñaki Miramón: Iñigo
* Mikel Garmendia
* Javier Loiola: Priorea
* Sergio Mendizabal: Antxon
* Félix Rotaeta: J. Areso
* Patxi Ugalde

## Erreferentziak

* ↑ https://web.archive.org/web/20131214002519/http://www.araitz.es/araitz/

## Ikus gainera

* Zugarramurdiko sorginkeria prozesua

## Kanpo estekak

* Webgunea imdb.com
* Euskadiko Filmategia
* Araizko Udalaren web orria
* Araizko Historia (Auñamendi Entziklopedia)
* Datuak: Q4700589
# Akelarre (argipen)

Akelarre sorginen bilerei ematen zaien izena da, eta horretaz gain beste hauei ematen die izena:
* Akelarre bi filmen izena da:
** Akelarre (1984)
** Akelarre (2020)
* Akelarre musika taldea.
* Akelarre antzerki taldea.
* Akelarre informatika prozesua.
* Akelarre, Pedro Subijana sukaldariak Donostian duen jatetxea.
* Akelarrea, Goyaren margolan bat, 1798koa.
* Akelarrea, Goyaren beste margolan bat, 1823koa.

## Toponimia

* Akelarre, Gipuzkoako mendia da, Irukurutzetako mendilerroan.
* Akelarre, Gipuzkoako mendia da, Satuiko mendilerroan.
# Aekuorina

Aekuorina (EC zenbakia 1.13.12.5) marmoka lumineszenteetatik isolatutako fotoproteina bat da, hala nola Aequorea generoko espezieetatik (adibidez, Aequorea victoria) eta beste itsas organismo batzuetatik.Hasiera batean zelenteratuetik isolatu zuen Osamu Shimomurak.

## Erreferentziak

* ↑ (Ingelesez) Shimomura, O.. (1995-08). «A Short Story of Aequorin» The Biological Bulletin 189 (1): 1–5. doi:10.2307/1542194. ISSN 0006-3185. (Noiz kontsultatua: 2023-03-10).
* ↑ (Ingelesez) Shimomura, Osamu; Johnson, Frank H.; Saiga, Yo. (1962-06). «Extraction, Purification and Properties of Aequorin, a Bioluminescent Protein from the Luminous Hydromedusan,Aequorea» Journal of Cellular and Comparative Physiology 59 (3): 223–239. doi:10.1002/jcp.1030590302. ISSN 0095-9898. (Noiz kontsultatua: 2023-03-10).

## Kanpo estekak

* Datuak: Q381068
* Multimedia: Aequorin / Q381068